सागका स्वर्णधारी बक्सरत्रय फाइनलमा
नेपाल पुलिस क्लबका भूपेन्द्र थापामगर र आर्मीका पूरन सुनार शुक्रबार वीर गणेशमान सिंह स्मृति राष्ट्रिय बक्सिङ प्रतियोगिताको फाइनल पुगेका छन् ।
काठमाडौँ — नेपाल पुलिस क्लबका भूपेन्द्र थापामगर र आर्मीका पूरन सुनार शुक्रबार वीर गणेशमान सिंह स्मृति राष्ट्रिय बक्सिङ प्रतियोगिताको फाइनल पुगेका छन् ।वसन्तपुर डबलीमा पुरुष ६३ केजी तौलमा १३औं सागका स्वर्ण विजेता भूपेन्द्रले एपीएफका सोनम सार्कीलाई हराए । आर्मीका पूरनले लुम्बिनी प्रदेशका अनिल पुनमगरलाई हराए । वीर गणेशमान सिंह स्पोर्ट्स कमिटीको आयोजनामा भएको प्रतियोगिताको पुरुष ५२ केजीमा आर्मीका प्रेम चौधरी र एपीएफका प्रदीप महर्जनले फाइनलमा स्थान बनाए । प्रेमले पुलिसका चन्द्रबहादुर थापा र प्रदीपले मधेस प्रदेशका मदनकृष्ण डंगोलले हराए । ५७ केजीमा आर्मीका इन्द्र सुनारले पुलिसका शम्भु राजवंशी र एपीएफका पूरन राईले गण्डकी प्रदेशका सौगात कुमाललाई हराएर फाइनलमा स्थान बनाए । ६९ केजीमा पुलिसका सनिल शाही र आर्मीका दानबहादुर दर्लामीले फाइनल पक्का गरे । १३औं सागका स्वर्ण विजेता सनिलले सुदूरपश्चिम प्रदेशका भरत चन्द र दानबहादुरले वाग्मती प्रदेशका शिरीष खनाललाई हराए । ७५ केजीमा आर्मीका दीपेश लामाले मधेस प्रदेशका कोशिश श्रेष्ठ र प्रदेश १ का सनम गुरुङले कर्णालीका दिलराज भण्डारीलाई पराजित गर्दै फाइनलमा स्थान बनाए । ८१ केजी तौलमा आर्मीका दीपक श्रेष्ठ र सुदूरपश्चिमका श्यामबहादुर महताले फाइनल पक्का गरे । दीपकले प्रदेश १ का पर्साङ लिम्बू र श्यामले वाग्मती प्रदेशका रोशन स्याङ्तानलाई पराजित गरे । ९१ केजी तौल समूहमा एपीएफका रविन नेपाल र आर्मीका गणेश प्रधान फाइनल तय गरे । रविनले गण्डकी प्रदेशका किरण बिक र गणेशले प्रदेश १ का प्रसिस रुचाललाई हराए ।महिला ५१ केजीमा पुलिसकी दिवाना शेर्मा र आर्मीकी मीनु गुरुङले फाइनल पक्का गरे । दिवानाले एपीएफकी सञ्जुमाया थिङ र सागकी स्वर्णधारी मीनुले लुम्बिनी प्रदेशकी माया खत्रीलाई हराए । ५७ केजीमा आर्मीकी चन्द्रकला थापाले एपीएफकी नङ्जा बुढामगर र पुलिसकी निशा तामाङले प्रदेश १ की सुस्मिता राईलाई हराएर फाइनल पक्का गरे । ६० केजीमा आर्मीकी संगीता दंगाल र एपीएफकी संगीता सुनारले फाइनलमा स्थान बनाए । संगीताले वाग्मतीकी शशिकला राई र सुनारले प्रदेश १ की नारिका राई हराए । एपीएफकी विनीता थापा मगरले लुम्बिनी प्रदेशकी जुनमाया थारू र आर्मीकी पुनम रावलले मधेस प्रदेशकी अपराजिता गोतानीलाई हराउँदै ६९ केजीको फाइनलमा स्थान बनाए । ७५ केजीमा एपीएफकी सरस्वती राना र आर्मीकी नीरु गुरुङ फाइनल पुगे । सरस्वतीले मधेसकी पूजा गुप्ता र नीरुले प्रदेश १ की त्रिशा लिम्बूलाई पराजित गरे ।प्रत्येक तौल समूहका विजेताले २५ हजार, उपविजेताले १५ हजार र तेस्रो हुने २ खेलाडीले समान ७ हजार ५ सय रुपैयाँ नगद पुरस्कार पाउनेछन् । उत्कृष्ट पुरुष खेलाडीलाई मोटरसाइकल र उत्कृष्ट महिला खेलाडीलाई स्कुटर प्रदान गरिने आयोजक कमिटीले जनाएको छ ।